Tagasi minevikku ka siis. Tuli välja, et John oli kogu aeg teadnud Jessest ning et ta tulevikust on, ei olnud ka temale teadmata. Osa lõpusirgel suundus John Jesse juurde vestlema ning seal olles mõistis ta, kes Riley hukus tegelikult süüdi oli, aga ta säästis Jesse. Derek nii mõistvaks ei osutunud, kuigi minu suureks ärrituseks Jesse ära koristamist ei näidatud.  Nüüd võib mõelda, et Jesse tuleb ehk kunagi tagasi. Thomas Dekker on iga osaga aina sümpaatsemaks muutunud. Varem oli ta kuidagi võlts, aga nüüd olen teisel arvamusel. Väga kenasti mängib välja raske koormaga rolli, kuigi teismelisena on ta väga ebausutav. Teda on huvitav jälgida, sest alati on midagi uut oodata. Kõik tegelased on nii lähedaseks juba muutunud, et ei tahaks küll nüüd mõnda pidevalt ekraanil näha olnud tegelast suremas näha, aga see vist reedeses osa just juhtubki. Vähemalt trailer niimoodi  mõista andis, aga ei tea ka. Annavad meelega valesti mõista.